open-index/open-wikipedia-markdown huggingface dataset:
Teisynas

**Teisynas** – oficialus rašytinis teisės normų rinkinys sąvado forma, turintis teisinę (įstatymo) galią, todėl privalomas atitinkamų teisės santykių subjektams. Nuo paprasto (teisės) rinkinio skiriasi savo privalomumu (galia), oficialumu, kadangi yra viešai paskelbtas kompetentingų asmenų – valdovų, valstybinių institucijų, kitų organizacijų (Bažnyčios ar kt.).

Teisynas – nebūtinai rinktinė tik galiojančių (paprotinės teisės normų), tačiau jis gali būti ir naujai priimamų taisyklių, įstatymų rinkinys (pvz., vad. *Barbarų tiesos* – Salijų tiesa, Burgundų tiesa ir kt.). Be to teisynas skelbtas nebūtinai spausdinto dokumento (kaip koks nors sąvadas) forma – senovėje jie buvo kaldinami ant akmens, ankstyvųjų Viduarmžių teisynai – rašyti ranka (manuskriptai), nes tik XV a. antroje pusėje buvo išrasta spauda (1455 m. lapkričio 6 d. Gutenbergas išspausdino Bibliją).

Jei oficialiai priimtas teisės sąvadas turi įstatymo galią, jis yra vadinamas teisynu; jei įstatymiškai privalomas teisynas yra sudarytas ne tik suvedant atskiras teisės normas į vieningą visumą, bet ir sistematizuojant teisę, – kodeksu.

## Istorija

Pirmųjų teisynų teisės technika buvo netobula, jie atspindėjo primityvią senųjų laikų teisę. Seniausias (žinomas, išlikęs) rašytinis teisės šaltinis – Urnamo teisynas (), parašytas šumerų kalba apie 2100 m. pr. m. e. karaliaus Ur-Nammu arba jo sūnaus Šulgi pavedimu. Kiti senovės teisynai – *[[Lipit-Ištar teisynas]]*, sudarytas Mesopotamijoje apie 1930 m. pr. m. e., Hamurapio teisynas, priimtas Babilono valdovo Hamurapio (1728 m. pr. m. e. – 1686 m. pr. m. e.). Šie teisynai nebuvo teisės kodeksai modernia prasme, o paprasti taisyklių rinkiniai (juos paskelbimas – ne kodifikacija, o teisėkūros išraiška).

530 m. Rytų Romos imperatorius Justinianas pavedė teisininkui Tribonianui, į komisiją įtraukiant dar 16 teisės žinovų, surinkti bei susisteminti galiojančią teisę. Taip gimė Civilinės teisės sąvadas (*Corpus iuris civilis*) – pirmoji kodifikacija.
Sąvadas

**Sąvadas** – oficialus rinkinys, suvestinė, vienodos rūšies duomenų, dokumentų rinktinė. Pagal turinį gali būti:

Sąvadas sudaromas renkant, sisteminant kokią nors informaciją, apdorojant vienos rūšies duomenis. Sudarytas rinkinys naudojamas kaip duomenų bazė, atskaitos taškas tolesnei dalykinei veiklai, palengvinant darbą su atitinkama informacija arba jos ieškant. Operavimas viename dokumente surinktomis taisyklėmis nereikalauja papildomų išteklių, ieškant atitinkamos srities (informacijos) šaltinių.

## Rūšys

* Taisyklių rinkinys:
** Kalbos taisyklės (pvz., Kalbos kultūros taisyklių sąvadas)
** Teisės sąvadas – teisės normų rinkinys (nebūtinai teisės aktas):
*** teisynas, kodeksas
*** tvarka, nuostatai (pvz., Statinio projektavimo sąlygų sąvadas – savivaldos institucijos ar jos administracijos tarnautojo patvirtintas konkrečiam statiniui nustatytų projektavimo sąlygų bendrasis dokumentas;
* Sąrašai:
** Objektų sąrašas, pvz., Nacionalinis tradicinės kultūros vertybių sąvadas
** Pavardžių sąvadas, pvz., Lietuvių kalbininkų sąvadashttp://www.ipc.lt/21z/mokymas/intermok/projektai/kalbininkai/ 
* Dokumentų rinkinys, pvz., Lietuvos archyvų fondo sąvadas http://www.archyvai.lt/archyvai/content/archivesSearch.jsp;jsessionid=E65B5CB58004F8BC563F229468DB5BE4?pathId=262
Javier Zanetti

**Chavjeras Sanetis** (; g. 1973 m. rugpjūčio 10 d.) – garsus Argentinos futbolininkas, ilgametis Italijos *[[Internazionale]]* klubo gynėjas, dabar – šio klubo sporto direktorius.

## Karjera
Karjerą pradėjo nedideliame Buenos Airių priemiesčio Remedios de Eskalados klube *[[Club Atlético Talleres de Remedios de Escalada]]* kartu su broliu Sergio. Netrukus persikėlė į pajėgesnį Banfield klubą. Čia netrukus išgarsėjo savo žaidimu. Nors į J. Zanetti pretendavo Argentinos gigantai *[[Boca Juniors]]* ir *[[River Plate]]*, jis pasirinko legionieriaus karjerą Italijos *Internazionale*. Žaidėjas greitai įsitvirtino pagrindinėje sudėtyje ir tapo vienu svarbiausių klubo gynėju. 1995–1999 m. buvo klubo kapitonu. Su komanda iškovojo daug titulų. Javier Zanetti turi sutartį su Internazionale iki 2010 m. ir yra vienas iš ilgiausiai žaidžiančių klubo žaidėjų.

Į Argentinos rinktinę J. Zanetti priimtas 1994 m. Greitai tapo svarbiu komandos žaidėju, su ja dalyvavo pasaulio ir žemyno čempionatuose, buvo kapitonu. J. Zanetti su rinktine dalyvavo 1998 m. ir 2002 m. pasaulio čempionatuose, 2005 m. Konfederacijų taurėje, 1996 m. vasaros olimpiadoje. Rinktinės treneriu tapus José Pekerman, Zanetti netikėtai buvo nebekviečiamas dalyvauti 2006 m. pasaulio čempionate. Į rinktinės trenerius grįžus Alfio Basile, Zanetti pakviestas dalyvauti 2007 m. Copa America čempionate.

## Laimėjimai
* UEFA Čempionų lyga: 2010
* UEFA taurė: 1998
* Coppa Italia: 2005, 2006, 2010
* Italijos Supertaurė: 2005, 2006, 2008
* Serie A: 2005–2006, 2006–2007, 2008–2009, 2009–2010
* Internazionale geriausias metų žaidėjas 1996

## Dalyvavimas čempionatuose

|}

## Išnašos

## Nuorodos
*
Nigerio geografija

Nigeris yra Vakarų Afrikos valstybė, neturinti išėjimo prie vandenyno. Šalies plotas – 1 267 000 kvadratinių kilometrų. Vanduo užima 300 kvadratinių kilometrų plotą. Pagal plotą Nigeris yra beveik 20 kartų didesnis už Lietuvą ir užima 22-ą vietą pasaulyje. Nigerio plotas panašus į Angolos.

## Geografiniai regionai
Nigerio subtropinis klimatas šiltas ir sausas. Pietinė Nigerio siena driekiasi palei pietinę Saharos ribą, tačiau į jo teritoriją patenka ir dalis Sahelio pietuose. Sahara ir sahelis – du pagrindiniai Nigerio geografiniai regionai.

Nigerio Saharos viduryje yra didelis Ayro kalnų masyvas. Jame yra aukščiausia šalies viršukalnė – Monts Bagzane (aukštis 2 022 m). Kai kuriose vietose Ayre yra palankios sąlygos gyventi žmogui (pvz., Agadese). Į rytus nuo Ayro plyti atšiauriausia Sacharos sritis – Tenerė. Tai – smėlingoji dykuma (ergas). Nigerio šiaurėje Tenerę užbaigia Džado plokštikalnė. Į vakarus nuo Ayro yra Tamasna regionas, o į pietus – Azavagho regionas, kuriame jau susidaro sąlygos klajoklinei gyvulininkystei.

Nigerio sahelio ruožą galima suskirstyti į tris dalis. Vakarų Nigeryje jo gamtines sąlygas apsprendžia Nigerio upė. Tai – žemiausias Nigerio taškas (200 metrų virš jūros lygio) Čia vyrauja atogrąžų klimatas. Į rytus nuo jo yra Sokoto baseinas. Dar toliau į rytus Sahelis pereina į Čado ežero žemumas.
Naujojo Daugėliškio mokykla

**Naujojo Daugėliškio mokykla** – buvusi dieninė, savarankiško mokymosi bendrojo lavinimo mokykla Ignalinos raj., Naujajame Daugėliškyje, Mokyklos g. 7, vykdžiusi pradinio, pagrindinio, vidurinio ir papildomo ugdymo programas. Įstaigos kodas 190239969. Steigėjas – Ignalinos rajono savivaldybės taryba. Dabar tai Didžiasalio Ryto gimnazijos skyrius.

## Istorija

Mokykla Naujajame Daugėliškyje įsteigta 1892 m. Naudojami du mokyklos pastatai, senasis, pastatytas 1964 m. ir naujasis, statytas 1991 m.

Nuo 2014 m. liepos 23 d. vidurinė mokykla pavadinta mokykla-daugiafunkciu centru. 2014 m. rugsėjo 1 d. duomenimis, Naujojo Daugėliškio mokykloje-daugiafunkciame centre mokėsi 105 mokiniai. Ignalinos rajono Didžiasalio „Ryto“ gimnazijos Naujojo Daugėliškio skyriuje mokėsi 30 mokinių. Dar 11 vaikų lankė mišrią priešmokyklinio ugdymo grupę. Dirbo 24 mokytojai (6 mokytojai metodininkai, 9 vyr. mokytojai, 9 mokytojai).

2020 m. prijungta prie Didžiasalio Ryto gimnazijos kaip skyrius.

## Direktoriai
* Vanda Kūjalienė – 1990–2009 m.;
* Rima Cibulskienė – nuo 2009 m.

## Žymiausi mokiniai
* Vilius Cibulskas, inžinierius, politinis veikėjas;
* Jonas Jaunutis Strazdas, mėgėjų teatro veikėjas, vertėjas, spaustuvininkas;
* Alvydas Umbrasas, humanitarinių mokslų daktaras, Valstybinės lietuvių kalbos komisijos vyriausiasis specialistas.
* Leonas Saulis – profesorius emeritas, matematikas, habilituotas daktaras, ilgalaikis Vilniaus Gedimino technikos universiteto senato pirmininkas.

## Šaltiniai

## Nuorodos
*
Didžiasalio Ryto gimnazija

**Ignalinos r. Didžiasalio „Ryto“ gimnazija** – dieninė, savarankiško mokymosi bendrojo lavinimo mokykla Didžiasalyje (Ignalinos raj.), Agarinio g. 10, vykdanti pradinio, pagrindinio, vidurinio ir papildomo ugdymo programas. Įstaigos kodas 190239620.

## Istorija

1978 m. rugsėjo 22 d. pasirašytas nebaigtos įrengti Didžiasalio vidurinės mokyklos priėmimo aktas, bet jau po kelių dienų prasidėjo pamokos. Vidurinės mokyklos įkūrimas jau gerokai išaugusioje statybinių medžiagų kombinato darbininkų gyvenvietėje buvo reikalingas, nes darbininkų vaikai mokėsi vietos pradinėje, Dysnos aštuonmetėje, Tverečiaus ir Vydžių (Baltarusija) vidurinėse mokyklose.

Nuo mokyklos įkūrimo iki 1994 m. gegužės mėn. mokykloje buvo mokoma lietuvių ir rusų kalbomis. 1994 m. atidaryta nauja rusiška mokykla (rekonstravus vaikų darželio patalpas), o senoji mokykla pavadinta Didžiasalio „Ryto“ vidurine mokykla. 2004 m., po reorganizacijos, mokyklos vėl susijungė. 

Mokykla turėjo Dysnos ir Tverečiaus pradinio ugdymo skyrius.  Tverečiaus skyrius, nesusirinkus vaikams, 2007 m. rugsėjo 27 d. Ignalinos rajono savivaldybės tarybos sprendimu panaikintas. Dysnos skyrius veikė iki 2008 m. rugsėjo 1 d.

1978 m. mokykloje mokėsi 293 mokiniai, o 1988 m. m. jau 598 mokiniai ir tai buvo didžiausias mokinių skaičius mokyklos istorijoje. 1980 m. pirmąją mokyklos laidą baigė 17 abiturientų. 1990 m. mokyklą baigė 26 abiturientai ir tai buvo pats didžiausias abiturientų skaičius mokyklos istorijoje. 1988 m. mokykloje įkurtas kraštotyros muziejus. 100-asis atestatas įteiktas 1985 m., 200-asis - 1990 m., 300-asis įteiktas 1998 m., 400-asis įteiktas 2004 m. 1978 m. mokykloje dirbo 26 mokytojai. 1987 m. mokykloje dirbo 50 mokytojų ir tai buvo didžiausias mokytojų skaičius mokyklos istorijoje. 

2005 m. vasario 11 d. atidaryta treniruoklių salė, kurioje treniruojasi dviračių sporto klubo „Fortūna“ nariai mokiniai  ir Didžiasalio bendruomenės nariai. Salė įrengta bendradarbiaujant su Didžiasalio seniūnija. 2020 m. prijungtos Dūkšto mokykla ir Naujojo Daugėliškio mokykla.

## Direktoriai
* 1978 m. Tadas Jarmuška
* 2007 m. Elena Sekonienė

## Žymūs mokytojai
* Nijolė Berdikšlienė, direktoriaus pavaduotoja ugdymui.
* Nijolė Ketaitienė, lietuvių kalbos mokytoja metodininkė.
* Stasys Keraitis, fizikos mokytojas metodininkas.
* Marytė Misiūnienė, istorijos mokytoja metodininkė.
* Dalia Pajedienė, dailės mokytoja metodininkė.

## Žymūs mokiniai

2012 m. rugsėjo 1 d. duomenimis, duomenimis, mokykloje mokėsi 201 mokinys iš Didžiasalio ir Tverečiaus seniūnijų. Dirbo 24 dalykų mokytojai, specialusis pedagogas, specialusis pedagogas-logopedas, socialinis pedagogas, mokytojo padėjėjas, neformaliojo ugdymo pedagogas. 7 mokytojai – metodininkai, 18 – vyr. mokytojai.

* Jonas Balčiūnas, archeologas
* Irena Seliukaitė, kraštotyrininkė, redaktorė
* Bernardas Šaknys, pedagogas, žurnalistas

## Šaltiniai

## Nuorodos
* Mokyklos svetainė
Fukuokos prefektūra

**Fukuokos prefektūra** () – Japonijos prefektūra, įsikūrusi Kiūšiū saloje, Japonijoje. Sostinė – Fukuoka.

## Istorija

Fukuokos prefektūros vietoje seniau buvo Čikugo, Čikudzeno ir Budzeno žemės.

## Geografija

Fukuokos prefektūra pietvakariuose ribojasi su Sagos prefektūra, pietuose – su Kumamoto prefektūra, pietryčiuose – su Oitos prefektūra.

Fukuokoje įsikūrę du didžiausi Kiūšiū salos miestai: Fukuoka ir Kitakiušiu.

### Miestai
Fukuokos prefektūroje yra 26 miestai:

### Miesteliai ir kaimai

Miesteliai ir kaimai pagal apskritį:

### Miestų, miestelių ir kaimų susijungimai

Nuo 2003 m. balandžio mėn. įvykdyta 18 sujungimų. Paskutinis įvyko 2007 m. vasario 29 d., kai Jamato ir Mijikės apskritys buvo sujungtos į naują Mijamos miestą.

## Turizmas

Fukuokos prefektūra nepasižymi turistų antplūdžiu kaip kad kai kurios kitos Japonijos prefektūros. Priešingai, tai turistų ganėtinai retai lankoma vieta. Tik Fukuokos miestas jų šiek tiek pritraukia. Bene lankomiausia turistų vieta prefektūroje – Kiūšiū nacionalinis muziejus.

## Aukštosios mokyklos

* Fukuokos universitetas (Fukuoka)
* Kurumės universitetas (Kurumė
* Kiušiu technologijos institutas (Kitakiušiu ir Ijidzuka
* Kiušiu universitetas (Fukuoka)
* Seinan Gakuin universitetas (Fukuoka)
* Kiūšiū informatikos mokslų institutas (Dazaifu)
* Kiūšiū Sangio universitetas (Fukuoka)

## Sportas

Fukuokos prefektūroje esti šios sporto komandos.

Futbolo:
* Avispa Fukuoka (Fukuoka)

Beisbolo:
* Fukuoka SoftBank Hawks (Fukuoka)

Regbio:
* Coca Cola West Red Sparks (Fukuoka)
* Fukuoka Sanix Blues (Munakata)
* Kyuden Voltex

## Nuorodos

* Oficiali Fukuokos Prefektūros svetainė 
* Oficiali Fukuokos Olimpinio Komiteto svetainė 
* Oficiali Fukuokos Turizmo Asociacijos svetainė 
* Fukuokos info
Donatas Zavackas

**Donatas Zavackas** (g. 1980 m. balandžio 20 d. Klaipėdoje) – buvęs Lietuvos krepšininkas, sporto funkcionierius.

2007 m. birželio 28 d. pasirašė vienerių metų sutartį, su galimybe ją pratęsti, su Šiaulių „Šiaulių“ klubu. 2008 m. gegužės 21 d. pasirašė dvejų metų sutartį su Vilniaus „Lietuvos Ryto“ klubu. 2010 m. rugpjūčio 5 d. pasirašė vienerių metų sutartį su Vokietijos Liudvigsburgo „EnBW“ klubu.

2017 m. spalio pradžioje tapo Klaipėdos „Neptūno“ sporto direktoriumi. 2020 m. sausio viduryje buvo atleistas iš pareigų. Vėliau dirbo Vilniaus „Ryto“, Vilniaus „Wolves“ sporto direktoriumi.

## Pasiekimai

* 2003 m. NCAA Big East Konferencijos nugalėtojas
* 2009 m. ULEB taurės čempionas
* 2009, 2010 m. LKL čempionas
* 2012, 2013 m. LBL čempionas
* 2016 m. Karaliaus Mindaugo taurės trečios vietos laimėtojas.
* 2016 m. LKL antros vietos laimėtojas

## Šaltiniai

## Nuorodos
* basketnews.lt puslapis apie žaidėją
Dūkšto mokykla

**Dūkšto mokykla** – buvusi dieninė, savarankiško mokymosi bendrojo lavinimo mokykla Dūkšte (Ignalinos raj.), Vilniaus g. 53, vykdžiusi pradinio, pagrindinio ir papildomo ugdymo programas. Įstaigos kodas 290241120, steigėjas – Ignalinos rajono savivaldybės taryba. Dabar tai Didžiasalio Ryto gimnazijos skyrius.

## Istorija

1864 m. įsteigta valdinė pradžios mokykla, 1914–1944 m. pradinė, nuo 1944 m. septynmetė, nuo 1952 m. vidurinė.

Pirmoji mokykla Dūkšto apylinkėse buvo įkurta apie 1890 m. Pažemiškių kaime. Tuomet mokyklose buvo mokoma rusų kalba, o 1921–1939 m. lenkų užimtoje Rytų Lietuvoje – lenkų kalba. 1936 m. pradėtas statyti pagrindinis Dūkšto mokyklos pastatas, kuris iki Antrojo pasaulinio karo nebuvo pabaigtas. 1945 m. Dūkšto dvare atidaryta pirmoji progimnazijos klasė. 1946 m. Dūkšte atidarytos 3 progimnazijos klasės. 1947 m. mokykla persikėlė į dabartines patalpas. 1953 m. brandos atestatus gavo pirmieji 17 abiturientų. 1976 m. pastatytas pirmasis, o 1988 m. antrasis priestatas su erdvia sporto sale, valgykla, naujais kabinetais. 1997 m. išleista paskutinioji rusiškos mokyklos laida. 2003 m. mokyklą baigė 50-oji abiturientų laida. Vėliau mokykla iš vidurinės tapo paprasta, o 2020 m. tapo Didžiasalio Ryto gimnazijos skyriumi.

2024 m. skyrius išregistruotas.

## Direktoriai
* Nuo 1946 m. R. Žeižytė, B. Karklelytė, Č. Skukauskas, K. Paškonis, J. Jadzevičius, A. Šimkūnas, A. Skunčikas, A. Marcinauskas
* 1996 m. Birutė Smalienė
* 2002 m. Svetlana Ščiurova
* 2011 m. Julija Chadarovič-Griškienė

## Žymūs mokiniai
* Edmundas Kazimieras Zavadskas, profesorius
* Regina Varnaitė, biologijos mokslų daktarė
* Ričardas Baubinas, geografijos mokslų daktaras
* Vladimiras Ščiurovas, politologas, politinis veikėjas

## Šaltiniai

## Nuorodos

* Mokyklos svetainė
Crystal Palace FC

**Londono „Crystal Palace“** – Anglijos futbolo klubas iš pietinio Londono priemiesčio Kroidono.

## Istorija

## Pasiekimai

* Anglijos antrojo diviziono (vėliau Pirmasis divizionas, nuo 2004 m. Lygos čempionatas) čempionas (1979, 1994 m.)
* Anglijos antrojo diviziono (dab. Futbolo lygos čempionatas) antroji vieta (1969 m.)
* Anglijos antrojo diviziono (dab. Futbolo lygos čempionatas) atkrentamųjų varžybų laimėtojas (1989, 1997, 2004 m.)

## Sezonai

 

|}

## Išnašos

## Nuorodos
*
Pavermenio dvaras

**Pavermenio dvaras** – buvusio dvaro sodyba, esanti  Pavermenyje. Išlikę dveji dvaro rūmai (XVII ir XIX a.), klėtis (XIX a.), ledainė, sena liepų alėja, parkas.

Rūmai klasicistiniai, dviaukščiai, su vieno aukšto flygeliais. Pagrindinis fasadas turi portiką, sienas skaido piliastrai. Pastatus juosia XVIII a. parkas, kuriame auga ir retų rūšių medžiai (veimutinė pušis, didžialapė liepa, karpotasis beržas, geltonžiedis kaštonas).

## Istorija

Rašytiniuose šaltiniuose Pavermenio dvaras minimas nuo 1585 m. Jį valdė Truskauskai, Brunovai, Bružovskiai, Beriozovai. 1748 m. ėmė valdyti Brunovai, kilę iš Kuršo. XVIII a. pab. – XIX a. pr. Brunovai pastatė dvejus rūmus. Rūmai klasicistinio stiliaus. Dar yra klėtis, ledainė, sena liepų alėja. Pokario metais buvusio dvaro rūmuose įkurta mokykla, kuri veikė iki 1983 m. Dvaro teritorija dabar yra privati valda.

## Žymūs žmonės
* Stanislovas Brunovas (1859–1941) – Lietuvos baronas, visuomenės veikėjas.

## Šaltiniai

*
Litkūnai

**Litkūnai** – kaimas Pakruojo rajono savivaldybėje, 9 km nuo Rozalimo.

## Gyventojai

### Žymūs žmonės
* Kaime gimė garsi šuolininkė į tolį Vilhelmina Augustinavičiūtė-Bardauskienė (1953–).

## Šaltiniai
Dekoherencija

Dekoherencija () – kvantiniai trikdžiai, atsirandantys dėl kitų kvantinių dalelių sąveikavimo su kvantinėmis dalelėmis, kurios dalyvauja kvantiniuose skaičiavimuose. Po dekoherencijos suardoma superpozicija, ir dėl to negali vykti kvantiniai skaičiavimai.

## Nuorodos
* Kaip superpozicijoje esantis fotonas yra sugeriamas kelyje pasipainiojusio atomo (video)
Birjagala

**Birjagala** (tarm. ***Brijagala***, istoriniuose šaltiniuose ***Birzagala***) – kaimas Pakruojo rajono savivaldybėje, 7 km į pietvakarius nuo Rozalimo.

## Istorija

Kaimo vardas minimas jau XVI a. viduryje. Apylinkėse yra 12 pilkapių. Manoma, kad prie buvusių pilkapių XVI a. pabaigoje vėl buvo pradėta laidoti. Kaip rodo A. Venslovo archyviniai tyrimai, 1875 m. Kauno gubernijos sudarytame Birjagalos kaimo žemės plane tos kapinės užima 1124,4 m² plotą.

1930–1935 m. veikė Birjagalos kaimo mokykla. 1959–1963 m. Birjagalos mokykla buvo atkurta Birjagalos dvare.

## Gyventojai

1923 m. kaime buvo 17 sodybų ir 108 gyventojai. 1939 m. kaime buvo 28 sodybos, kuriose gyveno 143 gyventojai. 1959 m. liko 120 gyventojų, o 1995 m. buvo 13 sodybų ir 27 gyventojai. Pagrindinės kaimo mažėjimo priežastys: okupacijos metais vykęs genocidas, gyventojų mirtis, išsikėlimas kitur ir melioracijos darbai.

## Literatūra
* Birjagala ir jos apylinkės amžių tėkmėje: 1554–2004 metai (sud. Adolfas Venslovas). – Kaunas: Rovilnė, 2004. – 400 p.: iliustr. – ISBN 9955-9359-7-9

## Šaltiniai
Gikoniai

**Gikoniai** – kaimas dešiniajame Daugyvenės krante, 7 km į pietus nuo Rozalimo. 1999 m. pastatytas paminklas Gikonių kaimo žmonėms atminti (skulptorė E. Radauskaitė).

## Gyventojai

Pirmojo visuotinio gyventojų surašymo 1923 m. duomenimis, Gikonių kaime buvo 30 ūkių, 197 gyventojai. 2017 metais išlikusios 7 sodybos.

### Žymūs žmonės
* Čia vaikystę praleido garsus poetas Henrikas Radauskas (1910–1970).
* Gikoniuose užaugo skulptorė, pedagogė, Vilniaus dailės instituto docentė, nusipelniusi meno veikėja Elvyra Radauskaitė (1923–2020).

## Šaltiniai
Trispalvė našlaitė

**Trispalvė našlaitė** (*Viola tricolor*) – našlaitinių (*Violaceae*) šeimos, našlaičių (*Viola*) genties augalas.

Vienmetis, kartais daugiametis žolinis augalas. Šaknis išsišakojusi. Stiebas 10−40 cm aukščio, status arba kylantis, tribriaunis, plaukuotas, kartais šakotas. Lapai pražanginiai, stambiai karbuoti, apžėlę retais plaukeliais, apatiniai plačiai kiaušiniški, link viršūnės tolygiai siaurėja ir mažėja. Prielapiai stambūs, lyriškai suskaldyti. Žiedai ant ilgų tribriaunių žiedkočių; 5 vainiklapiai nevienodo dydžio. Vainikėlis trispalvis − violetinės, geltonos ir baltos spalvos. Du viršutiniai vainiklapiai atvirkščiai kiaušiniški, šviesesnės ar tamsesnės violetinės spalvos, du šoniniai elipsiški, dengiantys kraštais viršutinius, violetiniai arba geltoni. Apatinis vainiklapis didžiausias, trikampiškas, kraštai užsirietę, geltonas, su 5−7 tamsiais ruoželiais, kartais kraštas violetinis, pentinas melsvas arba melsvai violetinis. Taurėlapiai 5, lancetiški, pakraščiai blakstienoti, priedėliai buki, netaisyklingi. Vaisius − kiaušiniška, trimis sąvaromis atsidaranti dėžutė. Ji pilna mažų, šviesiai rudų, blizgančių, su baltu sėklagūbriu sėklų. Sėklos pradeda bręsti birželio mėn. Vienas augalas jų subrandina iki 3000.

Žydi nuo gegužės mėn. iki šalnų. Lietuvoje apyretė, dažnesnė lengvų dirvožemių rajonuose. Trispalvė našlaitė yra šviesamėgė, pakelia tik nedidelį pavėsį. Auga laukuose, dirvonuose, pamiškėse, kirtimuose, augavietėse, kur suardyta natūrali augalinė danga.
Vaistinis augalas.

Vaistinė žaliava − žolė. Antžeminė jos dalis pjaunama žydint. Vartojama podagrai, reumatui gydyti; gerina medžiagų apykaitą; lengvina atsikosėjimą; skatina šlapimo išsiskyrimą; gydo odos ligas: egzemą, dermatitus, diatezę; skatina prakaitavimą.

Naudojama kosmetikos pramonėje.

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 62 psl.


Image:Viola_tricolor_LC0041.jpg| *Viola tricolor*
Image:Wildes stiefmuetterchen.JPG|*Viola tricolor*var. *tricolor*
Image:Viola_tricolor_whole.jpg|*Viola tricolor*
Image:Fiołek trójbarwny Viola tricolor var. maritima.jpg|*Viola tricolor*var. *maritima*
Image:Viola_tricolor.jpg|*Viola tricolor*
Image:Viola tricolor 2006.jpg|*Viola tricolor*
Image:Styvmorsviol.jpg|*Viola tricolor*
Image:viola_tricolor.jpeg|*Viola tricolor*
Image:Fiołek ogrodowy wisnia6522.jpg
File:Viola tricolor maritima.jpg|*Viola tricolor*var. *maritima*
Trumpalis

**Trumpalis** (lenk. *Trompole*) – kaimas Lenkijos šiaurės rytuose, Punsko valsčiuje, Seinų apskrityje, Palenkės vaivadijoje. Kaimas yra apie 2 km į pietus nuo Punsko, apie 18 km į šiaurės vakarus nuo Seinų ir 124 km į šiaurę nuo vaivadijos centro Balstogės. Netoli kaimo telkšo tarpvalstybinės sienos perkirstas Trumpalių ežeras.

## Istorija
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Kaimas pirmąkart minimas XVII a. viduryje, po 1920 m. demarkacinė linija kaimą perkirto į dvi dalis: Lenkijoje atsidūrusį *Trumpalį* ir Lietuvoje likusi *Trumpalių kaimą*. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 39 žmonės, iš kurių 1 lenkas ir 38 lietuviai.

Pokaryje įkuriamas *kooperatinis ūkis* (kolūkio analogas), 1984 m. įsteigtas LKVD skyrius. Trumpalaičio ir Trumpalių ežerai. Išlikęs 1937 m. statytas drėbto molio svirnas ir kiti XIX a. pastatai. 1975-1998 m. priklausė Suvalkų vaivadijai. Sutinkamai su Europos Sąjungos finansuojamu projektu 2005/201  Trumpalis sujungtas asfaltuotu keliu su Rūdininkų kaimu (Kalvarijos savivaldybė).

## Žymūs žmonės
* Laima Slovikauskaitė (g. 1953 m.) – Lenkijos lietuvių poetė, mokytoja

## Šaltiniai

## Nuorodos
* Kaimo geografinė padėtis Punsko valsčiuje 
* Kaimo vaizdai. Buvusi Gido Žardecko sodyba 
* Kaimas žemėlapyje 

## Literatūra
Tarybų Lietuvos enciklopedija, 4t, Vyriausioji Enciklopedijų Redakcija, Vilnius, 1987, 347 psl
Žvaigždžių spiečius

**Žvaigždžių spiečius** - grupė bendros kilmės, panašaus amžiaus ir cheminės sudėties žvaigždžių, kurias sieja tarpusavė gravitacija.

Geriausiai žinomas žvaigždžių spiečius yra Sietynas (Plejadės) Tauro žvaigždyne. Plika akimi galima pamatyti dar kelis žvaigždžių spiečius.

## Žvaigždžių spiečių tipai
Žvaigždžių spiečiai yra dviejų pagrindinių tipų:
* Padrikieji žvaigždžių spiečiai
* Kamuoliniai žvaigždžių spiečiai

Be padrikųjų ir kamuolinių žvaigždžių spiečių egzistuoja žvaigždžių asociacijos - judantieji, spiečiai, kurių nariai yra plačiai pasklidę erdvėje, skrieja viena kryptimi ir vienodu greičiu (nors gravitaciškai ir nesurišti). Kartais dar jie vadinami žvaigždžių srautais. Yra manoma, kad žvaigždžių srautai tai potvyninių jėgų suardyti spiečiai arba nykštukinės galaktikos, dabar besisukantys aplink mūsų Galaktikos centrą.

Karštos spindulingos O ir B spektrinių klasių žvaigždės sudaro vadinamąsias OB asociacijas. Jų žinoma apie 100. Vienos tokios asociacijos centras yra Oriono ūke.
Konstitucijos prospektas

**Konstitucijos prospektas** – Vilniaus miesto gatvė prasidedanti nuo Saltoniškių žiedo iki Kalvarijų gatvės.

## Istorija
Gatvė nutiesta XX a. aštuntajame dešimtmetyje ir pavadinta Ukmergės gatve. Ankstesnė Ukmergės gatvė, prie Vilniaus Šv. Rapolo bažnyčios, pervadinta į Šnipiškių gatvę.

1988 m. pervadinta į **Justo Paleckio gatvę**, bet po kelių metų grąžintas Ukmergės gatvės pavadinimas.

2002 m. minint pirmosios Konstitucijos 80-metį, pavadinta **Konstitucijos prospektu**. 2004 m. dėl automobilių srauto išplatinta iki 7 eismo juostų į šiaurės pusę.

Padidinta šviesoforų ir perėjų (dvi požeminės), gatvė labiau apželdinta, suremontuoti šaligatviai ir dviračių takai. Sutvarkytas dešinėje Konstitucijos pr. pradžios pusėje esantis parkelis. Po „Europa“ kompleksu įrengtas požeminis parkingas.

## Prospekto aplinka

Konstitucijos pr. yra „Europos“ verslo ir prekybos centras. 2004 m. pripažintas geriausiu daugiafunkcės paskirties projektu Vidurio ir Rytų Europoje. Prekybos centras sujungtas su septynių aukštų automobilių stovėjimo aikštele, turinčia daugiau nei 1000 automobilių stovėjimo vietų. Verslo centras „Europa“ yra aukščiausias komercinės paskirties pastatas Lietuvoje. Aukštis – 33 aukštai. Tarp 20-ies aukštų Vilniaus miesto savivaldybės pastato ir „Europos“ prekybos centro yra Europos aikštė su fontanu. Be savivaldybės, toje pačioje gatvės pusėje yra apskrities administracijos pastatai ir komercinės paskirties pastatai bei Lietuvos vaikų ir jaunimo centras. Kitoje Konstitucijos prospekto pusėje yra didžiausias šalies viešbutis „Radisson Blu Hotel Lietuva“, pastatytas dar sovietmečiu bei sporto, pramogų ir verslo centras „Forum Palace“.

## Sankryžos

|}
|}

## Susiję straipsniai
* Prospektas (gatvė)

Prospektai Vilniuje:
* Gedimino prospektas
* Laisvės prospektas
* Savanorių prospektas

## Šaltiniai
Rąstas

**Rąstas** (, *lumber*; ; , *tronce*, *rondin*) – tam tikrų matmenų ritinio formos medienos gabalas (apvalusis sortimentas), gaunamas skersai supjausčius medžio kamieną (kartais ir labai storas šakas), kurio ilgis daug kartų didesnis už skersmenį.

## Rąstų rūšys pagal paskirtį
Miško ūkyje ir medienos prammonėje rąstai skirstomi pagal tinkamumą į tam tikras rūšis.

### Rąstai, kurie naudojami beveik nepjauti
* **statybinis rąstas** () – naudojamas statyboms
* **stulpų rąstas** () – rąstas, skirtas perdirbti į ryšių ir elektros perdavimo linijų bei apynynų atramas
* **sparmedis** () – rąstas, skirtas paremti uolienas šachtose, atramoms kalnakasyboje.
* **polių rąstas** () – rąstas, skirtas hidrotechninių statinių, tiltų statybose (poliai, sijos).
* **stiebų rąstas** () – rąstas, skirtas laivų stiebų gamybai
* **kartis** () – ploni rąsteliai (spygliuočių – <6 cm, lapuočių – <8 cm), skirti naudoti statybose, žemės ūkyje, pramonėje, kitur.
* **kuolas** () – trumpi ploni rąsteliai, skirti naudoti kaip atramas (pvz., tvorų).

### Rąstai, skirti supjaustyti į smulkesnius pjautinės medienos gaminius
* **aviacinis rąstas** () – rąstas, skirtas aviacinės medienos gaminiams gaminti
* **buožių medis** () – rąstas, iš kurio gamina šautuvų buožes ir kitas medines dalis.
* **kurpalių rąstas** () – rąstas, iš kurio avalynės pramonei gamina kurpalius.
* **pabėgių rąstas** () – rąstas, skirtas pabėgiams gaminti
* **pieštukų medis** () – rąstas, iš kurio gamina pieštukų medines dalis
* **pjautinasis rąstas** () – rąstas, skirtas supjaustyti į lentas, sijas ir panašius medienos gaminius
* **rezonansinis rąstas** () – rąstas, kurį supjausčius gaunami rezonansinės medienos gaminiai, o iš šių gaminami mediniai muzikos instrumentai
* **ričių rąstas** () – rąstas, skirtas siūlų ritėms, šaudyklėms tekstilės pramonėje gaminti.
* **slidžių rąstas** () – rąstas, iš kurio gamina slides.
* **statinių rąstas** () – rąstas, iš kurių daro statinių ir kubilų šulus.

### Rąstai, skirti perdirbti į smulkintos medienos gaminius
* **degtukmedis** () – rąstas, iš kurio gamina medienos lukštą, žaliavą degtukams gaminti.
* **drožlių rąstas** () – rąstas, skirtas perdirbti į pakavimo drožles

## Šaltiniai
Lukštas (mediena)

**Lukštas** () - plonas medienos lakštas, plonesnis kaip 7 mm, o dažnai ir plonesnis negu 3 mm.

Iš lukšto gamina kai kuriuos medienos gaminius:
* suklijuojant lukšto sluoksnius gaunama fanera
* lukštą smulkiau supjaustant gaminami degtukų pagaliukai, plokščios lazdelės ledams valgyti ir pan.
* lukštu dengia drožlių ir medienos plaušų plokštes, kad jų paviršius būtų lygesnis ir dekoratyvesnis.
* dekoratyvių medienų lukštą naudoja medienos inkrustacijai.
* XX a. iš lukšto darydavo degtukų dėžutes. Vėliau jas ėmė daryti iš storesnio popieriaus.
Elektretas

**Elektretas** tai dielektrikas, kuris, išnykus išoriniam poveikiui, sukėlusiam dielektriko poliarizaciją, ilgai išlieka poliarizuotas. Elektretai yra pastoviųjų magnetų analogai. Tik elektreto aplinkoje yra elektrinis laukas.

## Gavimo būdai
Visi elektretai turi stabilų paviršinį krūvį. Stabilūs elektretai gaunami iš vaško, parafino, polimerų, stiklo ir pan. Elektreto gavimo būdą atspindi jo pavadinimas (pavyzdžiui, termoelektretai gaunami smarkiai kaitinant). Elektretų skirstymas:

* termoelektretai
* fotoelektretai
* radioelektretai
* mechanoelektretai
* triboelektretai

## Taikymo būdai
* Kaip elektrostatinio lauko šaltiniai. Naudojami mikrofonuose, silpnų kintamų signalų generatoriuose, vibrojutikliuose, elektrostatiniuose voltmetruose.
* Kaip jautrūs jutikliai (davikliai) dozimetrijoje, elektrinėje atmintyje. Naudojami gaminant barometrus, hidrometrus, dujų filtruose.
* Fotoelektretai naudojami elektrografijoje.
Totorio prefektūra

**Totorio prefektūra** () – Japonijos prefektūra, įsikūrusi Čiūgoku regione, Honšiū saloje. Sostinė – Totoris. Čia gyvena mažiausiai žmonių iš visų Japonijos prefektūrų.

## Geografija

Totorio prefektūra pietuose ribojasi su Okajamos prefektūra, rytuose – su Hiogo prefektūra, pietvakariuose – su Hirošimos prefektūra ir vakaruose – su Šimanės prefektūra. Šiaurėje prefektūros krantus skalauja Japonijos jūra.

Prefektūra garsėja Totorio smėlio kopomis, kurių tokia gausybė yra tik šioje prefektūroje.

### Miestai
Totorio prefektūroje yra 4 miestai:
* Kurajošis
* Sakaiminatas
* Totoris (sostinė)
* Jonagas

### Miesteliai ir kaimai

Miesteliai ir kaimai kiekvienoje apskrityje:

### Miestų, miestelių ir kaimų susijungimai

Nuo 2004 m. rugsėjo mėn. įvykdyta 10 sujungimų. Paskutinysis įvykdytas 2005 m. spalio 1 d., kai Dajėjaus ir Hodžio miesteliai, buvę Tohaku apskrityje, buvo sujungti į naują miestelį – Hokujėjų.

## Kultūra

Prefektūroje kiekvieną vasarą vyksta Šian-šian festivalis, kurio metu šokama.

## Sportas

Totorio prefektūroje, Jonago mieste, esti viena futbolo komanda – „Gainare Tottori“.

## Turizmas

### Aplankytinos vietos

* Daiseno kalnas
* Kojamos tvenkinys
* Totorio smėlio kopos

## Nuorodos

* Oficiali Totorio prefektūros internetinė svetainė 
* Turistai apie Totorio prefektūrą
Skilimas

**Skilimas** gali reikšti:

* **Skilimas buityje** – kai pažeidžiamas koks nors daiktas;
* Radioaktyvusis skilimas – savaiminis radioaktyviojo branduolio skilimas (Beta skilimas, Alfa skilimas);
* Schizma – religinės bendruomenės skilimas, neatsirandant kuriai nors naujai tikėjimo doktrinai;
* Skilimas – vienaląsčių organizmų dalijimasis į dvi arba daugiau identiškų dukterinių ląstelių.
Indukcija

**Indukcija** gali reikšti:

* Abipusė indukcija – elektrovaros indukavimas vienoje vielos ritėje kintant srovei kitoje ritėje;
* Elektromagnetinė indukcija – reiškinys, kai elektros srovė ima tekėti laidininku, esančiu magnetiniame lauke;
* Elektrostatinė indukcija – laidininko įsielektrinimas dėl kito krūvio, nesiliečiančio su tuo laidininku, poveikio;
* Indukcija (metodas) – toks samprotavimo būdas, kai ištyrus kai kuriuos vienos klasės objektus ir nustačius, kad jie turi tam tikrą savybę, padaroma apibendrinančio pobūdžio išvada, kad tą savybę turi visi tos klasės objektai;
* Magnetinė indukcija – magnetinio lauko didumo matas tam tikrame taške, kurį rodo atstumas tarp magnetinio lauko linijų;
* Matematinė indukcija – yra matematinio įrodinėjimo metodas, dažniausiai naudojamas, kai reikia parodyti, kad koks nors teiginys yra teisingas visiems natūraliesiems skaičiams.
Hermiona Įkyrėlė

**Hermiona Džeinė Įkyrėlė** () (gimus 1979 metais, rugsėjo 19 d.) – fiktyvi, viena iš pagrindinių J. K. Rowling Hario Poterio knygų veikėjų, kartu su Ronaldu Vizliu – geriausi pagrindinio veikėjo Hario Poterio draugai.

## Biografija
Hermiona Džeinė Įkyrėlė gimė žiobarų šeimoje. Kaip sužinoma iš knygos, jos tėvai, nors ir žiobarai, didžiavosi tuo, kad jų dukra buvo pakviesta mokytis į Hogvartsą. Su Hariu Poteriu (tuo pat metu – ir Roniu Vizliu), Hermiona susipažino pirmosios kelionės į Hogvartsą metu. Iš pat pradžių jiems Hermiona nelabai patiko, tačiau jau pirmosios dalies pabaigoje trijulė smarkiai susibičiuliavo. Paskutinėje knygoje ji susituokia su Ronaldu Vizliu ir turi du vaikus: Rouzę ir Hugą.

## Charakteris
Iš pat pradžių, Hermiona Hariui su Roniu pasirodė užsispyrusi, pasipūtusi ir nuobodi, tačiau visai netrukus galima buvo pastebėti, kad Hermiona ne tik labai kruopšti ir stropi (ypač moksluose), bet kad dar yra ir drąsi, protinga, įdomi ir nepaliekanti nelaimėje (nors namų darbų nusižiūrėti beveik niekada neduodavo).
Jonavos Santarvės vidurinė mokykla

**Jonavos „Santarvės“ vidurinė mokykla** – dieninė, savarankiško mokymosi bendrojo lavinimo mokykla Jonavoje, Kauno g. 53, vykdžiusi pradinio, pagrindinio, vidurinio ir papildomo ugdymo programas rusų kalba. Buvęs įstaigos kodas 190301869.

Nuo 2008 m. Jonavos „Neries“ pagrindinės mokyklos „Santarvės“ skyrius.

## Istorija

1949–1950 m. vykdant sovietinės švietimo sistemos reformą, Lietuvos gimnazijos pervadintos vidurinėmis mokyklomis, įvestas 11 metų vidurinis mokslas. Kiekviename klasių sraute Jonavos vidurinėje mokykloje mokėsi viena rusakalbių klasė. 1968 m. rugsėjo 21 d. atidarytas naujasis Jonavos vidurinės mokyklos pastatas, į kurį buvo perkeltos lietuvių moksleivių klasės. Naujoji mokykla oficialiai vadinosi Jonavos 1-oji vidurinė mokykla, o senajame pastate mokėsi rusakalbių mokinių klasės. Taip buvo oficialiai įsteigta Jonavos 2-oji vidurinė mokykla. Ji vėliau persikėlė į kitas patalpas (Neries pakrantėje, netoli tuometinės Jonavos 4-osios vidurinės mokyklos).

1998–2008 m. Jonavos „Santarvės“ vidurinė mokykla. 2008 m. rugsėjo 1 d. Jonavos „Santarvės“ vidurinė mokykla išregistruota, reorganizuota į Jonavos „Neries“ pagrindinės mokyklos „Santarvės“ skyrių, o 2019 m. – skyrius išregistruotas.

## Direktoriai
* Viktoras Morozas

## Šaltiniai
Haris Poteris (personažas)

**Haris Džeimsas Poteris** – fiktyvus pagrindinis J. K. Rowling Hario Poterio knygų serijos personažas. Haris Poteris 2002 m., konkurse 100 „Geriausių Literatūros personažų“ užėmė 85 vietą.

Hario Poterio knygų ekranizacijose šio personažo vaidmenį atlieką britų aktorius Daniel Radcliffe.

## Gyvenimas
Haris Poteris gimė 1980 m. liepos 31 d. Lilei ir Džeimsui Poteriams. 1981 m. spalio 31 d. Hario tėvai buvo nužudyti Valdovo Voldemorto. Voldemortas norėjo nužudyti ir Harį, bet Lilės meilė atmušė Žudymo užkeikimą ir pats Voldemortas dingo. Kitą dieną Albas Dumbldoras atnešė ir paliko suvyniotą Harį ant laiptelių prie Durslių (Lilės sesers ir jos vyro) namų durų. Po dešimt metų, Rubėjus Hagridas atėjo pasiimti Hario į Hogvartsą, burtų ir kerėjimo mokyklą. Tik tada Haris sužinojo, kad jis yra burtininkas. Jis narplioja įvairias mįsles, patiria nuotykius kartu su savo draugais kurie jo neapleidžia, net kai septintoje dalyje ,,Haris Poteris ir mirties relikvijos" yra Nepageidaujamasis Nr. 1. Knygos pabaigoje jis susituokia su Džine Vizli ir jie susilaukia trijų vaikų Albo Severo, Džeimso ir Lilės.

## Giminės medis

–
Ruklos Jono Stanislausko mokykla-daugiafunkcis centras

**Ruklos Jono Stanislausko mokykla-daugiafunkcis centras** – dieninė, savarankiško mokymosi bendrojo lavinimo mokykla Rukloje (Jonavos raj.), Laumės g. 8, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190304979. Steigėjas Jonavos rajono savivaldybės taryba.

## Istorija

1946 m. Ruklos kaime atidaryta pradinė mokykla. Jai vadovavo Jonas Stanislauskas. Mokykloje veikė keturi skyriai. 1948 m. mokykloje mokėsi 21 mokinys. 1952 m. Ruklos pradinė mokykla performuota į septynmetę. Vadovauti lieka J. Stanislauskas.

Nuo 1954 m. Ruklos septynmetę mokyklą pagal gyvenamosios vietos pavadinimą imta vadinti Padaigų septynmete mokykla. Jos direktoriumi paskirtas J. Stanislauskas, kuris vadovavo ir aplinkinių kaimų pradinėms mokykloms.

Dėl mokinių skaičiaus sumažėjimo 1955 m. mokykla vėl tapo pradine. Šios mokyklos direktoriumi J. Stanislauskas dirbo iki 1970 m. rugsėjo 1 d., uždarius šią mokyklą, jis paskirtas Ilgabradų aštuonmetės mokyklos mokytoju. J. Stanislauskas ne kartą buvo apdovanotas LSSR švietimo ministerijos ir Jonavos rajono švietimo skyriaus pagyrimo ir padėkos raštais, atminimo ženkleliais. Ruklos ir kaimyninių kaimų mokiniai nuo tų metų turėjo lankyti Skarulių aštuonmetę mokyklą.

Sovietmečiu šalia Ruklos kaimo išaugo karinis Ruklos miestelis. 1961 m. buvo įkurta mokykla šio miestelio mokiniams. Ji veikė kaip Skarulių aštuonmetės mokyklos filialas. 1963 m. reorganizuota į savarankišką Ruklos aštuonmetę mokyklą. Joje mokėsi 50 mokinių. Pastatas stovėjo karinio miestelio teritorijoje. Šioje mokykloje buvo dėstoma rusų kalba. Mokinių skaičius augo, todėl 1968 m. pastatyta nauja mokykla, kainavusi 450 tūkst. rublių. 1978 m. nuolat augant mokinių skaičiui, karinio miestelio plėtros, pastatytas mokyklos priestatas, įrengta sporto salė, erdvi valgykla, nauji kabinetai. 1987 m. šalia miestelio, vaizdingoje vietoje, išdygo naujas mokyklos pastatas. Mokinių skaičius išaugo iki 877.

1993 m. išvedus iš Lietuvos SSRS kariuomenę, Ruklos miestelyje pradėjo kurtis civiliai gyventojai. Ruklos mokykloje buvo atidarytos lietuviškos klasės. 1993–1994 m.m. mokykloje buvo 7 lietuviškų ir 9 rusiškų klasių komplektai. Rusakalbiams moksleiviams buvo sudarytos sąlygos saugoti savo tautiškumą, papročius. Kasmet augo lietuvių mokinių skaičius, buvo formuojamos naujos lietuviškos klasės. 1997 m. Ruklos vidurinėje mokykloje nebeliko rusiškų klasių. 2005 m. balandžio 28 d. Jonavos rajono savivaldybės taryba nusprendė suteikti Ruklos vidurinei mokyklai Jono Stanislausko vardą ir ją pavadinti Jonavos r. Ruklos Jono Stanislausko vidurine mokykla. 2008 m. rugsėjo 1 d. Ruklos Jono Stanislausko vidurinė mokykla reorganizuota į pagrindinę mokyklą.

Vėliau mokykla tapo ir daugiafunkciu centru.

## Pavadinimų kaita

## Direktoriai
* 1946–1970 m. Jonas Stanislauskas
* G. Manigulova
* O. N. Malkova
* M. I. Buklajeva
* O. Sliadniova
* A. N. Jefimovas
* V. Dautartienė
* V. Pugačiauskas
* nuo 2004 m. Darius Mockus

## Nuorodos

* Mokyklos svetainė
Jamanašio prefektūra

**Jamanašio prefektūra** () – Japonijos prefektūra, įsikūrusi Čiūbu regione, Honšiū saloje. Sostinė – Kofu.

## Istorija

Žmonės šioje teritorijoje gyveno dar prieš 30.000 metų, kurie, kaip ir įprasta tokiais laikais, daugiausiai vertėsi medžiokle ir žvejyba. Nuo VIII amžiaus Jamanašis buvo žinomas kaip Kajaus žemė. Apie 1131 m. Minamoto no Jošikijo sūnus Minamoto no Kijomicu, čia įkūrė Kajaus klaną.

## Geografija

Jamanašio prefektūra pietuose ribojasi su Šidzuokos prefektūra, pietryčiuose – su Kanagavos prefektūra, šiaurės rytuose – su Tokijo ir Saitamos prefektūromis bei šiaurės vakaruose – su Nagano prefektūra. Prefektūroje esantis Fudzijamos kalnas sąlygoja gan mažą kritulių kiekį per metus prefektūroje – apie 818 mm.

### Miestai

Jamanašio prefektūroje yra 13 miestų:

### Miesteliai ir kaimai

Miesteliai ir kaimai kiekvienoje apskrityje:

### Miestų, miestelių ir kaimų susijungimai

Nuo 2003 m. kovo mėn. įvykdyta 15 sujungimų. Paskutinis įvykdytas 2006 m. rugpjūčio 1 d. prie Fuefukio miesto buvo prijungtas Ašigavos kaimas – vienintelis kaimas, likęs Higašijacuširo apskrityje, kuri, sujungus kaimą, taip pat buvo panaikinta.

## Ekonomika

Jamanašio prefektūros pramonė išvystyta pakankamai gerai: Kofu mieste gaminami papuošalai, robotų technika, o miesteliuose bei kaimeliuose užsiimama žemės ūkiu. Čia pagaminama daug vyno.

## Demografija

Jamanašio prefektūroje pakankamai didelė tautinių mažumų įvairovė: net 15 000 brazilų, taip pat yra indų ir nigeriečių.

## Turizmas

Jamanašio prefektūra pamėgta turistų. Fudžijamos kalnas, Penki Fudžio ežerai, Kofu miestas, netoli esantis vyno fabrikai, Erindžio ir Kuondžio šventyklos – tai tik dalis labiausiai turistų pamėgtų objektų. Taip pat labai populiarus Fuji-Q Highland pramogų parkas su kvapą gniaužiančiais atrakcionais.

### Nacionaliniai parkai

Prefektūroje yra keli nacionaliniai parkai:
* Fudžio-Hakonės-Idzu nacionalinis parkas
* Čičibu-Tamos-Kajaus nacionalinis parkas
* Pietų Alpių nacionalinis parkas

## Sportas

Prefektūroje yra viena futbolo komanda, pavadinimu „Ventforet Kōfu“, įsikūrusi Kofu meiste.

## Televizija

Jamanašio prefektūroje žinomi 2 TV kanalai:
* Yamanashi Broadcasting System (YBS)
* UHF Television Yamanashi (UTY)

## Nuorodos
* Oficiali Jamanašio prefektūros internetinė svetainė 
* Osano Memorialinio Fondo svetainė
* Jamanašio anglų kalbos mokytojų tarptautinė svetainė (JET)
Sarkandaugava

**Sarkandauguva** – Latvijos sostinės Rygos mikrorajonas Ziemelių administraciniame rajone. Pavadinimas reiškia „Raudonoji Dauguva“.

Mikrorajonas įsikūręs netoli Dauguvos deltos, todėl ši miesto dalis pakilusi vos 1–3 m.
Jonavos suaugusiųjų švietimo centras

**Viešoji įstaiga Jonavos suaugusiųjų švietimo centras** – buvusi dieninė, savarankiško mokymosi bendrojo lavinimo mokykla Jonavoje, J. Basanavičiaus g. 7, vykdžiusi pradinio, pagrindinio, vidurinio ir papildomo suaugusiųjų ugdymo programas. Įstaigos kodas 156729840.

## Istorija

1996 m. gruodžio 18 d. buvo priimtas nutarimas steigti Jonavos suaugusiųjų švietimo centrą. Jo įkūrėjais tapo Jonavos rajono savivaldybė, AB „Achema“, AB „Achema“ darbuotojų profesinė sąjunga. Sudaryta 7 asmenų centro Taryba nuveikti paruošiamiesiems darbams.

1997 m. rugsėjo 1 d. Suaugusiųjų švietimo centras pradėjo pirmuosius savo mokslo metus Jonavos 2-osios vidurinės mokyklos patalpose. Naujasis centras perėmė dalį Jaunimo mokyklos funkcijų. Centre vidurinį išsilavinimą galėjo įgyti ne tik jaunimas, bet ir visi to pageidaujantys suaugusieji. Veikė įvairūs kursai (užsienio kalbų, kompiuterinio raštingumo, raštvedybos, sveikos gyvensenos, šeimos mokyklos ir kt.). Buvo vykdomas profesinis ir profsąjunginis mokymas, ateityje buvo numatyta steigti mokytojų kvalifikacijos tobulinimo filialą. Vyko bedarbių mokymas ir perkvalifikavimas, bendradarbiaujant su darbo birža.

Jonavos 2-osios vidurinės mokyklos patalpose Centras veikė iki 1999 m., vėliau persikėlė į Jaunimo mokyklos patalpas. Statybininkų ir Chemikų mokyklos 2000 m. Jonavoje sujungtos į vieną – Jonavos politechnikos mokyklą. Buvo numatyta, kad naujai įsteigtoje politechnikos mokykloje Centras galėtų veikti šios mokyklos patalpose po pietų, pasibaigus užsiėmimams politechnikos mokyklos moksleiviams. Tačiau Suaugusiųjų švietimo centras persikėlė į buvusios Statybininkų mokyklos patalpas ir toliau liko savarankiška ugdymo įstaiga.

Suaugusiųjų švietimo centras buvo pirmasis rajone, 1999 m. įvedęs modulinio mokymosi tvarką: moksleiviams buvo sudaromos sąlygos visų arba atskirų dalykų mokytis moduliniu būdu – baigti tą ar kitą dalyką per trumpesnį laiką.

2000 m. prie Centro buvo įsteigtas rajono švietimo darbuotojų kvalifikacijos tobulinimo filialas. Nuo šiol mokytojai galėjo kelti savo profesinę kvalifikaciją ne tik vykdami į Vilnių, Kauną, bet ir Jonavoje. 2000 m. prie Suaugusiųjų švietimo centro savo veiklą pradėjo bedarbių užimtumo klubas „Praktika“.

Nuo 2000 m. rugsėjo mėnesio Centre pradėtas neakivaizdinis mokymas žmonėms, pagal savo darbo specifiką neturintiems galimybių lankyti užsiėmimų kasdien. Tai lietė ir Rukloje tarnavusius karius, kurie galėjo derinti tarnybą kariuomenėje su užsiėmimais mokykloje.

1997-2010 m. Suaugusiųjų švietimo centre pagrindinį išsilavinimą įgijo daugiau nei 600 mokinių, o vidurinį – virš 1200 mokinių. 

2010 m. įsteigtas Trečiojo amžiaus universiteto filialas, kuriame veikė sveikos gyvensenos, informacinio raštingumo ir kalbų mokymo fakultetai. Užsiėmimus lankė apie 250 klausytojų, kurių amžius buvo nuo 40 iki 80 metų. Čia žmonės įgijo ne tik naujų žinių, gebėjimų, bet ir leido laisvalaikį būreliuose, išvykose.

2021 m. mokymo įstaiga reorganizuota, tapo Jonavos Jeronimo Ralio gimnazijos  struktūriniu padaliniu – Suaugusiųjų mokymo skyriumi. 

## Direktoriai
* Vytas Vaicekauskas

## Šaltiniai

## Nuorodos

* Oficiali svetainė
Haris Poteris ir Išminties akmuo (muzika)

Filmo ***Haris Poteris ir Išminties akmuo*** originalus garso takelis buvo išleistas 2001 m. sausio 30 d. Šios muzikos autorius - kompozitorius John Williams, kuris taip pat muziką sukūrė trečiam Hario Poterio filmui Haris Poteris ir Azkabano kalinys. 

## Takelio garsų sąrašas

# „Prologue“
# „Harry's Wonderous World“
# „The Arrival of Baby Harry“
# „Visit to the Zoo and Letters from Hogwarts“
# „Diagon Alley and The Gringotts Vault“
# „Platform Nine-and-Three-Quarters and The Journey to Hogwarts“
# „Entry Into The Great Hall and The Banquet“
# „Mr. Longbottom Flies“
# „Hogwarts Forever! and The Moving Stairs“
# „The Norwegian Ridgeback and A Change of Season“
# „The Quidditch Match“
# „Christmas at Hogwarts“
# „The Invisibility Cloak and The Library Scene“
# „Fluffy's Harp“
# „In the Devil's Snare and The Flying Keys“
# „The Chess Game“
# „The Face of Voldemort“
# „Leaving Hogwarts“
# „Hedwig's Theme“
Haris Poteris ir Paslapčių kambarys (muzika)

Originalus kino filmo **''[[Haris Poteris ir Paslapčių kambarys (filmas)|Haris Poteris ir Paslapčių kambarys]]'' garso takelis** buvo išleistas 2002 m. lapkričio 12 d. Dalis šio takelio muzikos kūrinių buvo sukurta kompozitoriaus John Williams. Bet dėl laiko terminų pažeidinėjimo, buvo nutarta, jog Williams'as nespės užbaigti likusių kūrinių, todėl buvo paskirtas naujas kompozitorius - William Ross, kuriam buvo pavesta užbaigti pradėtą darbą, net jei ir reikės panaudoti jau sukurtus kūrinius. Nors kompozitorius William Ross nesukūrė pats vienas viso garso takelio, vis dėlto jam atiteko visi nuopelnai. John Williams taip pat sukūrė muziką pirmam Hario Poterio filmui bei trečiam - Haris Poteris ir Azkabano kalinys.

## Takelio garsų sąrašas

# „Prologue: Book II and The Escape from the Dursleys“
# „Fawkes the Phoenix“
# „The Chamber of Secrets“
# „Gilderoy Lockhart“
# „The Flying Car“
# „Knockturn Alley“
# „Introducing Colin“
# „The Dueling Club“
# „Dobby the House Elf“
# „The Spiders“
# „Moaning Myrtle“
# „Meeting Aragog“
# „Fawkes is Reborn“
# „Meeting Tom Riddle“
# „Cornish Pixies“
# „Polyjuice Potion“
# „Cakes for Crabbe and Goyle“
# „Dueling the Basilisk“
# „Reunion of Friends“
# „Harry's Wonderous World“
Joniškio Saulės pagrindinė mokykla

**Joniškio „Saulės“ pagrindinė mokykla** – dieninė, savarankiško mokymosi bendrojo lavinimo mokykla Joniškyje, Livonijos g. 6, vykdanti pradinio, pagrindinio ir papildomo ugdymo programas. Įstaigos kodas 190565192.

## Istorija

Carizmo laikais įkurta vadinamoji „liaudies mokykla“. Iki 1936 m. Joniškio pradžios mokykla buvo įkurdinta keliose vietose. 1936 m. atidarytas naujas mokyklos pastatas.

Vokiečių okupacijos metais mokyklos pastą užėmė Vokietijos kariuomenė ir įkūrė karo ligoninę. Pasitraukdami vokiečiai iš vidaus susprogdino mokyklos pastatą.

1944 m. į nuniokotą pastatą įsikraustė sovietinė armija. 1946 m. vasarą vietinė valdžia mokyklos pastatą pavertė grūdų sandėliu. 1946 m. rudenį mokykla grąžinta mokiniams. 1947 m. Joniškio pradžios mokykla tapo septynmete, t. y. buvo įsteigta penktoji klasė. 1950 m. išleido pirmąją septynmetės mokyklos laidą. 1954 m. mokykla pertvarkyta į vidurinę ir pavadinta Joniškio 2-ąja vidurine mokykla. Kasmet atidaroma nauja vyresniųjų mokinių klasė. 1958 m. išleista pirmoji 22 abiturientų laida. 1965 m. pastatytas mokyklos priestatas.

2005 m. rugsėjo 1 d. atidarytas antrasis mokyklos priestatas. 2007 m. Joniškio 2-oji vidurinė mokykla pervadinta „Saulės“ vidurine mokykla. 2009 m. ji tapo pagrindine. 2017 m. prijungtas Plikiškių skyrius-daugiafunkcis centras.

## Direktoriai
* Simona Jacienė

## Literatūra
* Joniškio antroji vidurinė mokykla 1936–2006 m.m. (sud. V. Ališauskas, V. Antanaitis, R. Barzdaitė, A. Galinienė). – Šiauliai: Lucilijus, 2006. – 172 p.: iliustr. – ISBN 9955-655-62-3

## Nuorodos
* Mokyklos svetainė